**ПРОТОКОЛ**

За приемане на несъответствие, на основание чл.45б ППЗСПЗЗ на парцеларен план с действителното положение на терена, касаещо имот с идентификатор **№ 43774.162.274** – **ДПФ,** бивша собственост на заличени организации по §12 и §29 от ПЗР на ЗСПЗЗ от стопански двор по КККР на с. Липница, общ. Мизия, обл. Враца, съгласно ЗСПЗЗ

Днес 23.04.2020 г. в Областна дирекция „Земеделие“-Враца, се събра комисия назначена със Заповед № 44/ 22.04.2020 г., на Директора на Областна дирекция „Земеделие”, гр.Враца в състав:

Председател: инж. Теодор Любенов Тодоров – ст. експерт при ОД “Земеделие” – гр. Враца

**и членове:**

1. Силвия Пелова – гл. експерт при Областна администрация – гр. Враца;
2. инж. Камелия Тодорова - гл. експерт при СГКК – гр. Враца;
3. Таня Бацова Димитрова - началник ОСЗ - гр. Оряхово;
4. Филка Лазарова - представител на Общинска администрация гр. Мизия.

Със задачата:

След преглед на документите за имот с № 43774.162.274 по КККР на с. Липница, общ. Мизия, да установи наличието на несъответствие в площите на парцел XVI в парцеларния план на стопански двор с. Липница и протокол от 16.02.1995 г. в изпълнение на чл. 45, ал. 3 от ППЗСПЗЗ, за определяне на необходимият размер на прилежащите площи към сгради и съоръжения на стопански двор, в землището на с. Липница, общ. Мизия.

**НА КОМИСИЯТА БЯХА ПРЕДСТАВЕНИ СЛЕДНИТЕ ДОКУМЕНТИ:**

1. Протокол от 16.02.1995г. в изпълнение на чл.45, ал.3 от ППЗСПЗЗ за нормативно определяне на прилежащите площи към сгради и съоръжения в стопански двор на село Липница, община Мизия;
2. Обяснителна записка към парцеларния план на стопанския двор;
3. Парцеларен план на стопанския двор в село Липница;
4. Скица от парцеларния план на парцел XVI от квартал 1 по плана на стопанския двор;
5. Удостоверение от 23.03.2020 г. за идентичност и пълна история на имота, издадени от ОСЗ-Оряхово;
6. Скица №15-241785-10.03.2020 г. на ПИ 43774.162.274 по КККР на село Липница, общ. Мизия, издадена от СГКК-Враца;
7. Удостоверение за техническа характеристика №25-69380-10.03.2020 г. на ПИ 43774.162.274 по КККР на село Липница, общ. Мизия, издадена от СГКК-Враца;

Комисията, след като прегледа документите

**КОНСТАТИРА:**

Плана на стопанския двор, изработен по реда на чл.45, ал.3 от ППЗСПЗЗ е приет от комисия с протокол от 16.02.1995 г. в изпълнение на чл. 45, ал.3 от ППЗСПЗЗ.

С приетия план на стопанския двор е обособен парце*л* № 16, масив 1 с площ 6.560 дка, като прилежащ терен на краварник и фуражна кухня, който парцел, съгласно удостоверение на ОСЗ Оряхово е идентичен с имот с № 43774.162.274 с площ 6.561 дка по КККР на с. Липница, а по КВС на поземлен имот 000274. В представения протокол от 16.02.1995 г., където са изброени парцелите в стопанския двор с техните площи по парцеларен план, парцел 16 от квартал 1 е описан с площ от 4.250 дка, което е в несъответствие с наличния оригинален парцеларен план и оригиналната скица от 25.01.1995 г. на парел 16 от стопанският двор. Същият е нанесен с приемането на плана за земеразделяне на село Липница, съгласно удостоверение от 23.03.2020 г. за идентичност и пълна история на имота, издадени от ОСЗ-Оряхово. Конфигурацията на парцел 16 напълно съвпада с поземлен имот №000274 по КВС и поземлен имот с идентификатор №43774.162.274 по КККР на село Липница.

Въз основа на направените констатации комисията

**РЕШИ:**

1. Установи наличие на техническа грешка в протокола от 16.02.1995г. в изпълнение на чл.45, ал.3 от ППЗСПЗЗ за нормативно определяне на прилежащите площи към сгради и съоръжения в стопански двор на село Липница, община Мизия.
2. Приема площта на **парце*л* № 16, масив 1**, като прилежащ терен на краварник и фуражна кухня, който, съгласно удостоверение на ОСЗ Оряхово е идентичен с поземлен имот **000274** по КВСВ и имот с идентификатор **№ 43774.162.274** по КККР на с. Липница да остане както е по парцеларен план, скицата от парцеларния план и по одобрената кадастрална карта и кадастрални регистри на с. Липница, а именно **6.561** дка.

Настоящият протокол се състави в 5 /пет/ еднообразни екземпляра.

**КОМИСИЯ:**

ПРЕДСЕДАТЕЛ: ............../п/...................

(Теодор Тодоров)

ЧЛЕНОВЕ:

1. .........../п/............... 2. ............./п/..............

(Силвия Пелова) (инж. Камелия Тодорова)

3. ............../п/.............. 4. ............/п/.........

(Таня Димитрова ) (Филка Лазарова)